Diari Oficial de la Generalitat Valenciana


Sumari del DOGV 8330, del 03-07-2018 (2018/6386)

Resolució de 21 de juny de 2018, del cap del Servei Territorial d'Indústria i Energia de València, per la qual es convoca l'alçament d'actes prèvies a l'ocupació de determinades finques, afectades pel projecte per a la modificació de la instal·lació de la xarxa de transport secundari.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8330

Data del DOGV
:   03-07-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/6386


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Resolució de 21 de juny de 2018, del cap del Servei Territorial d'Indústria i Energia de València, per la qual es convoca l'alçament d'actes prèvies a l'ocupació de determinades finques, afectades pel projecte per a la modificació de la instal·lació de la xarxa de transport secundari. [2018/6386]  
Resolució de la Direcció General d'Indústria i Energia per la qual s'atorga autorització administrativa prèvia per a la construcció de la línia elèctrica subterrània (cable) de transport secundari, simple circuit Beniferri - l'Eliana B, de tensió nominal 220 kV, de titularitat de Red Eléctrica de España, SA Unipersonal, als termes municipals de València, Paterna, San Antonio de Benagéber i l'Eliana, província de València, s'aproven els projectes tècnics d'execució, i se'n declara, en concret, la utilitat pública. Expedient ATLINE/2010/615/46 d'expropiació forçosa JUEXPR/2018/2/46.  
Prèvia la corresponent informació pública, la declaració d'utilitat pública esmentada, d'acord amb el que disposen els articles 54 i 55 de la Llei 24/2013, de 26 de desembre, del Sector Elèctric, i l'article 149 del Reial decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d??autorització d'instal·lacions d??energia elèctrica, porta implícita la necessitat d'ocupació dels béns i drets afectats i n'implica la urgent ocupació, als efectes de l'article 52 de la Llei d'expropiació forçosa, de 16 de desembre de 1954.  
  
En virtut d'això, el cap del Servei Territorial d'Indústria i Energia, en compliment del que disposa el mencionat article 52 de la Llei d'expropiació forçosa, ha resolt:  
Convocar els titulars dels béns i drets afectats perquè compareguen en els ajuntaments on radiquen les finques afectades, segons el calendari establit en l'annex d'aquesta resolució, com a punt de reunió per a, de conformitat amb el procediment que estableix el precitat article, dur a terme l'alçament de les actes prèvies a l'ocupació i, si convé, les d'ocupació definitiva.  
Tots els interessats, així com les persones que siguen titulars de qualssevol classes de drets o interessos sobre els béns afectats, hauran d'acudir personalment o representats per persona degudament autoritzada, aportant els documents acreditatius de la seua titularitat i l'últim rebut de la contribució, podent-se acompanyar dels seus pèrits i un notari, si ho estimen oportú, amb despeses a costa seu.  
L'alçament d'actes tindrà lloc els pròxims dia 17 de setembre de 2018, a partir de les 10.00 hores, en les dependències de l'Ajuntament de València; els dies 18 i 19 de setembre de 2018, a partir de les 09.00 hores, en les dependències de l'Ajuntament de Paterna; i el dia 20 de setembre de 2018, a partir de les 10.00 hores, en les dependències de l'Ajuntament de San Antonio de Benagéber.  
L'ordre d'alçament d'actes es comunicarà a cada interessat per mitjà de l'oportuna cèdula de citació, figurant la relació de titulars convocats al tauler d'edictes dels ajuntaments assenyalats i al final d'aquest anunci.  
Cal significar que aquesta publicació es realitza, igualment, als efectes que determina l'article 44 de la Llei 39/2015 d'1 d'octubre de Procediment Administratiu Comú de les Administracions Públiques, de notificació de la present resolució als titulars desconeguts, amb domicili ignorat o a aquells en què, intentada la notificació, no s'haguera pogut practicar.  
En l'expedient expropiatori, Red Eléctrica de España, SAU, assumirà la condició de beneficiària.  
  
València, 21 de juny de 2018.- El cap del Servei Territorial d'Indústria i Energia: Antonio Peris Armengot.